open-index/open-wikipedia-markdown huggingface dataset:
Deltakere i 4-stjerners middag

**Deltakere i det norske TV-programmet ''[[4-stjerners middag]]**''. Dette er et norsk matrelatert underholdningsprogram som har gått på TVNorge siden 2009. Deltagerne er kjendiser som fordeles på lag der hvert lag består av fire deltakere. Disse fire skal invitere hverandre hjem på middag etter tur og deretter gi poeng etter hvor fornøyde de er med mat og oppvartning. I de syv første sesongene skulle vinnerne fra hvert lag med høyest poengsum konkurrere i en finale på slutten av hver sesong. Finalen ble droppet fra og med sesong åtte. Det sendes fire program per uke. 

I alle programmene og sesongene opptrer Ole Martin Alfsen som fag-kommentator og kjendiskokk i bakgrunnen. I sesong 7 deltok også Erling Sundal som kokk. Anders Hatlo har en voiceoverrolle som kommer med humoristiske kommentarer.

## Sesong 1 (2009)

### Finale
*Håvard Lilleheie (vinner)
*Eli Engum Hagen
*Lars Eikanger
*Nikis Theophilakis
*Terje Schrøder
*Terje Sporsem
*Mari Maurstad
*Einar Gelius

## Sesong 2 (2010)

### Finale
*Simen Staalnacke (vinner)
*Tommy Steine (2.-plass)
*Håvard Bakke (3.-plass)
*Tine Skolmen 
*Thomas Leikvoll
*Liv Marit Wedvik
*Camilla Wold Knudsen
*Stine Buer

## Sesong 3 (2011)

### Finale
*Erik Mortvedt (vinner)
*Inger Lise Hansen
*Rein Alexander
*Torgrim Eggen
*Marianne Krogness
*Einar Gelius
*Tommy Fredvang
*Gunhild Dahlberg

## Sesong 4 (2012)

### Finale
*Mia Gundersen (vinner)
*Christine Guldbrandsen
*Vebjørn Sand
*Alexandra Irena «Alex» Joner
*Liv Grete Skjelbreid Poirée
*Alexx Alexxander
*Per Heimly
*Finn Schjøll

## Sesong 5 (2013)

### Finale
*Siv Jensen (vinner)
*Lisa Stokke
*Fedon Lindberg
*William Kristoffersen
*Samantha Fox
*Hans-Erik Dyvik Husby
*Øystein «Pølsa» Pettersen
*Carina Olset

## Sesong 6 (2014)

### Finale
* Lilli Bendriss (vinner)
* Vidar Riseth
* Siri Nordby
* Frank Brunner
* Cathrine Larsåsen
* Unni Askeland
* Sandra Borch
* Stephen Ackles

## Sesong 7 (2015)

### Finale
*Rune Andersen (vinner)
*Christian Borch 
*Kim Kolstad
*Carl-Erik Torp
*Finn Bjelke
*Ørjan Burøe
*Alexander Nyhagen
*Bård Vegar Solhjell

## Sesong 8 (2016)
Første sesong uten finalerunde.

## Sesong 9 (2017)

## Sesong 10 (2018)

## Sesong 11 (2019)

## Sesong 12 (2020)

## Sesong 13 (2021)

## Deltagere med flere deltagelser

## Referanser
C’est si bon

**«C'est si bon»** (Noen ganger referert til med den engelske oversettelsen av tittelen: **«It's So Good»**) er en fransk populærmusikksang. Melodien ble skrevet i 1947 av Henri Betti, den franske teksten ble skrevet av André Homez og den engelske teksten ble skrevet av Jerry Seeden.

Sangen ble popularisert av Eartha Kitt i filmversjonen av *New Faces of 1952* fra 1954 og av Johnny Desmond.

Innspillingen med Desmond ble gjort 11. mai 1949 og utgitt av MGM Records med katalognummer 10613.

Innspillingen med Kitt ble gjort i 1953 og utgitt av RCA Victor Records med katalognumrene 20-5358 (78-plate) og 47-5358 (single).

Louis Armstrong og Yves Montand har fremført sangen på henholdsvis engelsk og fransk.

Armstrong med Sy Oliver's Orchestra spilte inn «C'est si Bon» i New York City 26. juni 1950. Den ble utgitt på platen Decca 27113.

Joe Loss and His Orchestra spilte inn sin versjon i London i 1950. Den ble utgitt på platene His Master's Voice BD&nbsp;6070, på His Master's Voice HE&nbsp;2032 og på His Master's Voice A.L.&nbsp;3078 (sistnevnte i Norge).

Danny Kaye spilte inn en versjon på plate i 1950.

Conway Twitty utgav en versjon på singlen MGM Records K-12969 i 1960.

Ann-Margret spilte inn sangen og ga den ut på albumet *[[The Vivacious One]]* i 1962.Sangen ble også gitt ut på b-siden av singelen *[[Please Don't Talk About Me When I'm Gone]]* senere samme år.

Allan Sherman gjorde en parodi betitlet «I See Bones» på LP-platen *My Son, The Nut* (Warner Brothers WWS 1501) i 1963, hvor en lege beretter hva han ser på et røntgenbilde.

Stan Freeberg gjorde en parodi på den, hvor det mannlige back up-koret gjør ham rasende ved konstant å synge «si bon, si bon» på feil tid.

En annen parodi har blitt skrevet av den brasilianske rockstjernen «Rita Lee» kalt «Cecy bon» med en salsarytme.

Den første innspilligen ble gjort av Jacques Hélian et son Orchestre med vokalist Jean Marco i Frankrike 18. februar 1948 og utgitt på 78-platen Columbia DF 3233.

Angèle Durands franske versjon ble en hit i Belgia, så ble hennes tyske versjon en hit i Tyskland.

## Norsk versjon

Egil Hagen har skrevet en norsk tekst. Den norske tittelen er også «C'est si bon».

### Innspilling

*Aage Braarud, sang med Robert Levins orkester. Utgitt på 78-platen His Master's Voice A.L. 3091 i 1950.

## Listeplasseringer

## Referanser
Andreas Evensen

**Andreas Volden Evensen** (født 19. februar 1986 i Bogotá i Colombia) er en norsk profesjonell bokser innenfor fjærvektklassen. Han er oppvokst i Haltdalen i Trøndelag.

Evensen vant i mars 2010 WBO interkontinental-tittelbelte i fjærvekt, og han forsvarte beltet 11. mai 2010. 4. desember 2010 gikk han opp en vektklasse og bokset WBO tittelkamp i super fjærvekt. Han tapte på poeng for den regjerende mester skotten Ricky Burns. I 2013 tapte han EM-tittelkamp i fjærvekt mot den russiskfødte belgieren Alexander Miskirtchian på knockout i tolvte runde. 

Evensen står med 17 seire, tre tap og én uavgjort. Seks av seirene og ett tap skjedde på knockout.

Evensen meddelte i en pressemelding 5. april 2013 at han legger opp.

12. april 2014 gjør han comeback i Nordic Fight Night mot Kakhaber Avetisian.

## Referanser


## Eksterne lenker
*
Emilius Løbner

**Emilius Marius Georgius Løbner** (1766–1849) var en dansk offiser og embetsmann. Han er mest kjent som kommandant og amtmann på Færøyene.

## Biografi
Han var sønn av Henriette Juliane, født Rüdiger, og Jacob Ludvig Løbner. Faren var kammertjener hos hertugen på Augustenborg slott.

Emilius Løbner hadde tenkt å studere medisin, men valgte en militær karrière, og i 1790 trådte han inn som offiser i artilleriet.

I 1801 ble han utnevnt til kommandant på Skansin i Tórshavn på Færøyene. Han trådte samtidig ut av artillerikorpset og inn i infanteriet, der han ble kaptein, senere major. I 1808, under Napoleonskrigene, så Løbner seg nødt til å oppgi Skansin uten kamp mot et engelsk orlogsskip. Historikeren John F. West mente at Løbner i etterkant overdrev engelskmennenes fremferd for å stille seg selv i et bedre lys.

Kommandant Løbner tok initiativ til en oversikt over alle Færøyenes husholdninger og deres forsørgelsesmuligheter. *Fortegnelse over Folkemængden i Færöe den 1. Januar 1814, deres Ejendomme, Næringsgreene m.m.* (1815), fremstilt som et stort tabellverk, er en viktig kilde i færøysk historieforskning. Han prøvde også, i sin kontakt med danske myndigheter, å fremme handel og skipsfart.

Da Færøyene ble et dansk amt og det færøyske Lagtinget ble avskaffet i 1816, ble Løbner konstituert som amtmann. Han ble først utnevnt til amtmann etter at den siste lagmannen, Jørgen Frantz Hammershaimb, var død i 1820. Løbner ble fritatt for amtmannsoppgavene på grunn av sykdom i 1825 og fikk avskjed i nåde som både amtmann og kommandant i 1828, men hadde da flyttet tilbake til Danmark. 

Da Løbner flyttet til Danmark, ble hans kone Anna Sofia, født Kjelnæs i Tórshavn, og deres to barn værende på Færøyene. Datteren Henriette Løbner giftet seg senere med lege Napoleon Nolsøe, mens sønnen Ludvig Thomas Løbner døde ugift. Løbner ble også, før han var gift, utlagt som far til Jens Wenningsted. Løbner adopterte Emilie Løbner, som ble en kjent pedagog.

Emilius Løbner var ridder av Dannebrogordenen.

## Referanser
Wassily Leontief

**Wassily Leontief** (født 5. august 1906 i München i Tyskland, død 5. februar 1999 i New York i USA) var en russisk-amerikansk økonom som er mest kjent for sin forskning på hvordan endringer i en økonomisk sektor kan ha en effekt på andre sektorer innen næringslivet.

Leontief ble tildelt Sveriges Riksbanks pris i økonomisk vitenskap til minne om Alfred Nobel i 1973. i tillegg har tre av hans doktorgradsstudenter også blitt tildelt denne prisen. Disse var Paul Samuelson i 1970, Robert Solow i 1987 og Vernon Smith i 2002.

Leontief begynte ved Harvard University sin avdeling for økonomi i 1932 og i 1946 ble han professor i økonomi der. Leontief satte opp Harvard Economic Research Project i 1948 og forble dette prosjektets leder frem til 1973. Fra 1965 ledet han også Harvard Society of Fellows.

Rundt 1950 brukte Leontief de primitive datasystemene som var tilgjengelige ved Harvard på dette tidspunktet til å modellere data fra det amerikanske Bureau of Labor Statistics. Ved hjelp av datamaskinene delte han den amerikanske økonomien inn i 500 sektorer.

Leontief modellerte hver enkelt sektor med en lineær likning som var basert på data og han brukte datamaskinen, som het Harvard Mark II, for å løse systemet. Dette var et tidlig eksempel på bruk av datamaskiner for matematisk modellering.

## Referanser


## Eksterne lenker
* 
*
Liste over fengsler i Norge

**Liste over fengsler i Norge** er en oversikt over de 49 fengslene som finnes i Norge (per 2020).

## Liste over fengsler i Norge
Listen er i alfabetisk rekkefølge:

* Bastøy fengsel
* Bergen fengsel
* Bjørgvin fengsel
* Bjørgvin fengsel, Ungdomseininga
* Bodø fengsel
* Bredtveit fengsel og forvaringsanstalt
* Bredtveit fengsel og forvaringsanstalt, avdeling B2
* Drammen fengsel
* Fauske fengsel
* 
* Gjøvik fengsel
* Halden fengsel
* Halden fengsel, Sarpsborg avdeling
* Hamar fengsel
* Haugesund fengsel
* Nordre Vestfold fengsel, Horten avdeling
* Hustad fengsel
* Ila fengsel og forvaringsanstalt
* Indre Østfold fengsel, Eidsberg og Trøgstad avdeling
* Innlandet: Kriminalomsorgen Innlandet, avd. Kongsvinger, Gjøvik, Hamar, Ilseng og Valdres
* Nordland: Kriminalomsorgen Nordland, avd. høy sikkerhet Bodø og Mosjøen
* Nordland: Kriminalomsorgen Nordland, avd. lav sikkerhet Bodø og Fauske
* Oslo fengsel
* Ringerike fengsel
* Sandeid fengsel
* Sem fengsel
* Stavanger fengsel
* Søndre Vestfold fengsel, Berg og Larvik avdeling
* Telemark fengsel, Skien og Kragerø avdeling
* Tromsø fengsel
* Trondheim fengsel
* Trondheim fengsel, Kongsensgate avdeling
* Trondheim fengsel, Leira avdeling
*Romerike fengsel, Kroksrud og Ullersmo avdeling
* Vadsø fengsel
* Verdal fengsel
* Vik fengsel
* Ålesund fengsel
* Åna fengsel
* Åna fengsel, Rødgata avdeling

### Agder fengsel
Tre nye fengselsavdelinger erstattet fra 2020 Arendal fengsel og Kristiansand fengsel:
* Agder fengsel, avdeling Evje
* Agder fengsel, avdeling Froland
* Agder fengsel, avdeling Mandal

### Overgangsboliger i Norge
*Auklend overgangsbolig  
*Bodø overgangsbolig 
*Drammen overgangsbolig  
*Halden fengsel, avd. overgangsbolig
*Lyderhorn overgangsbolig  
*Oslo overgangsbolig,  Gamlebyen og Torshov avdeling
*Solholmen overgangsbolig 

## Nedlagte norske fengsler

* Kriminalasylet i Trondheim
* Akershus landsfengsel
* Arendal fengsel
* Bergen kretsfengsel
* Bruvoll fengsel
* Hønefoss hjelpefengsel
*Hassel fengsel
* Hof fengsel
* Kabelvåg hjelpefengsel
* Kristiansand fengsel
* Kristiansand kretsfengsel (1864 - 1977)
* Fengselet i Leirvik
* Sandefjord fengsel
* Molde fengsel
* Moss fengsel

## Se også

* Liste over fengsler og fangeleirer i Norge under andre verdenskrig

## Referanser


## Eksterne lenker
*
Langøy (Kragerø)

**Langøy** er en øy i Kragerø kommune. Den er med sine 5,54 km² Kragerøs nest største øy. Navnet kommer nok av at den er lang og forholdsvis smal øy. Øya har fergeforbindelse med Kragerø (opereres av Kragerø Fjordbåtselskap). 

Her finnes mange gamle veier som ble anlagt av Peder Anker i sin tid, mange gruver og en gammel kirkegård. Langøy har også skjærgårdens høyeste punkt, Langøybratten også kalt Signalen, 117 moh. Det har stått et vakthus på toppen. En annen topp er Fløyfjell 103 moh.

## Se også
* Langøy kirkegård

## Litteratur
* Utarbeidet av en komité, *Sannidal og Skåtøy: Gårds- og slektshistorie for Skåtøy*, Naper, Kragerø, 1950 (Ebok fra bokhylla.no)
* Kragerø skolestyre, *Skole-glimt : trekk fra grunnskolens historie i Sannidal-Kragerø-Skåtøy : 1739–1989 : fra tavle og griffel - til edb og data*, Kragerø 1989, (Ebok fra bokhylla.no)
* Larsen, Sigbjørn, *Mellom holmer og skjær*, Østre Øydistriks Vel, Kragerø 1993, ISBN 82-992934-0-5 (Ebok fra bokhylla.no)

## Eksterne lenker
* Om Langøy , fra nettstedet geanor.no
Romania under Sommer-OL 1976

**Romania under Sommer-OL 1976**. 157 sportsutøvere fra Romania deltok i elleve sporter under Sommer-OL 1976 i Montréal. Romania kom på niendeplass med fire gull-, ni sølv- og fjorten bronsemdaljer. 

## Medaljer

## Medaljevinnerne
Loews Cineplex Entertainment

**Loews Theatres**, også kjent som **Loews Incorporated**, ble stiftet av Marcus Loew i 1904. Det var den eldste kinokjeden som fortsatt var i drift inntil den ble slått sammen med AMC Theatres 26. januar 2006. Fra 1924 til 1959 var den også moderselskapet til Metro-Goldwyn-Mayer. AMC bruker fortsatt Loews-navnet i markedsføring. 

## Historie
Loew's Theatres Incorporated ble stiftet av Marcus Loew i Cincinnati i Ohio i 1904. Han startet en kjede med nickelodeon-kinoer som viste stumkortfilmer. Kort tid senere ble bedriften utvidet til å inkludere vaudeville-hus og overdådige kinopalasser. Loews kionoer befant seg over hele USA, men først og fremst på østkysten og i Midtvesten.

For å sikre seg kvalitetsfilmer til kinoene sine stiftet Loew Metro-Goldwyn-Mayer i 1924, ved å slå sammen Metro Pictures, Goldwyn Pictures og Louis B. Mayer Pictures. Loews Incorporated fungerte som en distribusjonskanal og moderselskap for Hollywood-studioet helt til de to selskapene ble tvunget til å skilles fra hverandre som følge av rettssaken United States v. Paramount Pictures, Inc.. Selv om de to selskapene ble delt i 1954 tok det fem år før dette ble fullført.

I 1985, da de offentlige reguleringene hadde avtatt noe, ble Loews-kjeden kjøpt opp av TriStar Pictures fra Loews Corporation. Loews Corporation var på dette tidspunktet et holdningsselskap som var eid av brødrene Robert og Laurence Tisch 

Etter at Columbia Pictures hadde ervervet Tri-Star, og senere ble kjøpt opp av Sony i 1989, overtok også Sony alle Loews-kinoene. For en periode ble Loews driftet under Sony Theaters-banneret. 

I 1994 inngikk Sony et partnerskap med Magic Johnson for å danne Magic Johnson Theaters, en minikjede av kinoer som var tilpasset bykjerner, spesielt i Los Angeles.

I 1998 ble Loews Theaters slått sammen med Cineplex Odeon Corporation for å danne Loews Cineplex Entertainment. Det sammenslåtte selskapet var en av de største filmviserne i verden, med kinoer i USA, Canada, Mexico, Sør-Korea og Spania. I 2001 måtte imidlertid selskapet erklære Chapter 11 som et resultat av Cineplex' økonomiske problemer.

I 2002 ble Loews Cineplex kjøpt opp av Onex Corporation og Oaktree Capital Management. De videresolgte igjen i 2004 til en privat investorgruppe som blant annet inkluderte Carlyle Group.     

I 2005 ble det annonsert at Loews Cineplex slo seg sammen med AMC Theatres, hvorpå AMC-navnet skulle brukes. Loews-navnet skulle bli værende som et merkenavn i det nye selskapet.  Da sammenslåingen ble gjort, hadde Loews totalt 198 kinoer med 2235 skjermer.

## Referanser

## Eksterne lenker
*
Spania under Sommer-OL 1976

**Spania under Sommer-OL 1976**. 113 sportsutøvere fra Spania deltok fjorten sporter under Sommer-OL 1976 i Montréal. Spania kom på delt 30.-plass med to sølvmedaljer. Bokseren Enrique Rodríguez var Spanias flaggbærer under åpningsseremonien.

## Medaljer

## Medaljevinnerne
Tyrkia under Sommer-OL 1976

**Tyrkia under Sommer-OL 1976**. Tjuesju sportsutøvere fra Tyrkia deltok i åtte sporter under Sommer-OL 1976 i Montréal. De vant ikke noen medaljer. 

## Medaljer
Karin Moe Røisland

**Karin Moe Røisland** (født 1944) er tidligere departementsråd i Fornyings-, administrasjons- og kirkedepartementet.  

Hun er utdannet sosionom og var høgskolelektor i sosialt arbeid ved Norges kommunal- og sosialhøgskole fra 1974 til 1977. Deretter var hun sosialkonsulent i Ås kommune fra 1977 til 1981, og avdelingssjef hos fylkesmannen i Oslo og Akershus fra 1981 til 1987. 

Røisland var konstituert fylkesmann i Oslo og Akershus fra 1998 til 2001, inntil den som hadde blitt utnevnt til embetet, Stortingets daværende visepresident Hans J. Røsjorde, hadde sittet ut stortingsperioden.

Karin Moe Røisland ble tilsatt som departementsråd i det daværende Arbeids- og administrasjonsdepartementet i februar 2001. I perioden juni – desember 2002 var Moe Røisland departementsråd i Sosialdepartementet, og fra januar 2003 til juni 2004 var hun ambassaderåd ved UD-delegasjonen i Brussel.

Røisland har sittet i Nesodden kommunestyre for SV

## Referanser


## Eksterne lenker
* FADs biografiside
Per Sanderud

**Per Sanderud** (født 1953) er en norsk samfunnsøkonom og tidligere embetsmann. Han var Norges vassdrags- og energidirektør fra 30. april 2011, da Agnar Aas sitt åremål på to seksårsperioder fra 1999 løp ut. Sanderud ble utnevnt av Kongen i statsråd 4. februar 2011 for en åremålsperiode på seks år. Åremålet ble i statsråd 2. juni 2017 forlenget for en ny periode på seks år. Han sluttet i NVE i 2018.

I perioden var Sanderud pådriver for innmelding i ACER, innførte digitale strømmålere og uttalte «Poenget med forsyningssikkerhet blir mindre for hver ny kabel som bygges. Og fordi prisnivået på strøm i Europa er høyere, vil det bety litt høyere priser i Norge. Det er ikke dramatisk, vi snakker kanskje ett øre per KWh, sier Sanderud.»

Før han ble vassdrags- og energidirektør, var Sanderud president i EFTAs overvåkningsorgan ESA. 

Sanderud er utdannet sosialøkonom fra Universitetet i Oslo 1979 og har jobbet Miljøverndepartementet og Finansdepartementet. Deretter ble han ekspedisjonssjef i Landbruksdepartementet og Samferdselsdepartementet, og siden departementsråd for Samferdselsdepartementet og Næringsdepartementet.

I juni 2025 ble Sanderud valgt til styreleder i Bane NOR.

## Litteratur

## Referanser
Girma Wolde-Giorgis

**Girma Wolde-Giorgis** (1924–2018) var president i Etiopia. Han ble valgt til president den 8. oktober 2001 ved enstemmighet i det etiopiske parlamentet. Han var da en relativt ukjent politiker og det kom som et overraskende valg.

Etiopiske presidenter kan sitte i en periode på seks år om gangen. Girma ble gjenvalgt som president den 9. oktober 2007. I 2013 ble han etterfulgt av Mulatu Teshome.

Han var medlem av den etiopisk-ortodokse kirken.

## Se også
* Liste over Etiopias presidenter

## Referanser
Norske monarkers valgspråk

**Norske monarkers valgspråk** er mottoer eller deviser som Norges monarker i senmiddelalderen og nyere tid tradisjonelt har tatt seg ved sin tronbestigelse. Valgspråkene har hovedsakelig vært personlige for den enkelte monark, men noen har også blitt blant andre Kristiansands offisielle bymotto og kongerikets eller folkets uoffisielle motto. Det kongelige mottoet *Alt for Norge* fikk en spesiell betydning som nasjonalt symbol for Norge under andre verdenskrig. Valgspråket er beholdt av alle de tre regentene siden unionsoppløsningen i 1905.

Eidsvollseden, *[[Enige og tro inntil Dovre faller]]*, er også et sentralt motto i Norges historie.

## Liste over valgspråkene

## Se også
* Liste over Norges monarker
Liu Chao-shiuan

**Liu Chao-Shiuan** (født 1943) er en politiker, forfatter og pedagog fra Taiwan.

## Akademisk karriere
Han mottok sin bachelorgrad fra Taiwans nasjonale universitet i 1965, en mastergrad fra Université de Sherbrooke i 1968, og doktorgrad fra University of Toronto i 1971. Doktor Liu har alle sine akademiske grader innen forskjellige områder av kjemi. Liu er også en forfatter, og sammen med to av sine brødre, har han utgitt flere romaner, hovedsakelig på gammelt kinesisk.  Han ble rektor ved det private Soochow-universitetet i 2004. 

## Politisk karriere
Liu begynte å få offentlig oppmerksomhet da han var direktør for Det nasjonale Tsing-hua-univeristetet i Hsinchu fra 1987 til 1993. Liu fungerte deretter som transportminister fra 1993 til 1996, og vise-statsminister fra 1997 til 2000.

I april 2008 ble Liu spurt av president Ma Ying-jeou å tjene som statsminister for Republikken Kina. Han godtok statsminister-posten og hans tid som statsminister ble iverksatt ved Mas innsettelse 20. mai 2008. Han måtte gå av 10. september 2009, etter kritikk av hvordan en dødelig tyfon var blitt håndtert.

## Referanser
Karim Massimov

**Karim Massimov** (født 1965) var statsminister i Kasakhstan fra 10. januar 2007 til 24. september 2012. 

Massimov snakker flytende kasakhisk, russisk, kinesisk, engelsk og arabisk. Han studerte i Kina og arbeidet en tid i Hongkong der han ledet Kasakhstans handelsvirksomhet. Samtidig er han antas å ha flere gode politiske forbindelser med Kreml.

Han har tidligere vært assisterende statsminister i Kasakhstan mellom 19. januar 2006 og 9. januar 2007 og han ble utnevnt til minister for økonomi og budsjett og samferdselsminister i 2001. Han er blitt oppfattet som en av de mest innflytelsesrike personene i presidentens innerste krets.

## Referanser
RadioShack

**RadioShack Corporation** (tidligere Tandy Corporation) er en amerikansk forhandler av forbrukerelektronikk. Hovedmarkedet er i USA, men kjeden hadde også på ulike tidspunkter butikker i Nord-Amerika, Europa, Sør-Amerika og Afrika. 

I Norge er selskapet kanskje mest kjent som hovedsponsor for Lance Armstrongs sykkellag Team RadioShack.

Selskapet begynte å slite med lønnsomheten utover 2000-tallet, og etter flere konkurser, oppkjøp og reetableringer de siste årene, drives RadioShack i dag hovedsakelig som en ren nettbutikk.

## Eksterne lenker
*
Je ne sais quoi

**«Je ne sais quoi»** (norsk oversettelse: *jeg vet ikke hva*) er en islandsk popsang komponert av Örlygur Smári og Hera Björk og fremført av Hera Björk.

Sangen var Islands bidrag til Eurovision Song Contest 2010, som ble arrangert på Telenor Arena i mai 2010. Låten ble fremført på engelsk, men refrenget og tittelen er på fransk. Sangen var vinneren av Söngvakeppni sjónvarpsins 2010 (*Fjernsynets sangkonkurranse*, tilsvarende norske Melodi Grand Prix), organisert av den islandske kringkasteren Ríkisútvarpið (RÚV) for å velge det islandske bidraget til konkurransen. Sangen var med i første semifinale i Eurovision og gikk videre til finalen, hvor den ble nummer 19 av 25, rett foran Norges bidrag, «My Heart Is Yours».

## Eksterne lenker
* Island i Eurovision Song Contest 2010
Erling Steigum

**Erling Steigum** (født 23. november 1948) professor i samfunnsøkonomi ved Handelshøyskolen BI siden 1999.

Steigum er dr.oecon. fra Norges Handelshøyskole 1979, og var professor ved NHH fra 1983 til 1999. Han var leder for Finansdepartementets gruppe som skulle fastsette investeringsstrategi for Statens pensjonsfond. Han har tidligere vært redaktør for Scandinavian Journal of Economics.

## Referanser


## Eksterne lenker

* Ansatteside ved BI
* Forskning.no Advarer mot hjertesaker i tiltakspakken 21. januar 2009
Jugoslavia under Sommer-OL 1976

**Jugoslavia under Sommer-OL 1976**. Åttiåtte sportsutøvere fra Jugoslavia deltok i fjorten sporter under Sommer-OL 1976 i Montréal. Jugoslavia kom på 16.-plass med to gull-, – tre sølv- og tre bronsemedaljer.

## Medaljer

## Medaljevinnerne

      
## Eksterne lenker
* Resultater og profilside  på sports-reference.com
EM på skøyter 1981, menn

**EM på skøyter 1981 for menn** ble avholdt på IJsselstadion i Deventer, Nederland den 24. og 25. januar 1981 med 30 deltagere fra 12 nasjoner.  

Kay Arne Stenshjemmet var tittelforsvarer fra Trondheim året før. Hilbert van der Duim var på vei til å kunne ta tittelen da han falt på 10 000 meteren og endte opp med sølv, mens Amund Sjøbrend ble europamester.

## Medaljevinnere
;Sammenlagtmedaljer

;Distansemedaljer

## Sammenlagt

*NCxx = ikke kvalifiserte for den avsluttende 10 000 meteren*

## Eksterne lenker
* 
*  for EM på skøyter 1981 for menn.
*  Resultater på www.ISU.html.infostradasports.com sine sider
*  Medaljer nasjonsvis og resultater på The-Sports.org (ikke komplett, mangler italienske  Paganin som ble diskvalifisert på  meter andre dag.)
* 
;Videoer på YouTube
*  med 1t 12min 9sek
*  med 34min 46sek
*  med 1t 12min 17sek
*  med 18min 18sek
*  med 1t 12min 17sek
*  med 17min 38sek
Sverige under Sommer-OL 1968

**Sverige under Sommer-OL 1968**. 100 sportsutøvere fra Sverige deltok i flere sporter under Sommer-OL 1968 i Mexico by. Sverige kom på 20.-plass med to gull-, en sølv- og en bronsemedalje. padleren Rolf Peterson var Sveriges flaggbærer under åpningsseremonien.
  
## Medaljer

 
## Medaljevinnerne
Reier Søberg

**Reier Søberg** (født 18. september 1953) er en norsk statstjenestemann. Fra 2007 til 2018 var han departementsråd i Nærings- og handelsdepartementet. 

Søberg er utdannet cand.oecon.. Han ble avdelingsdirektør i Industridepartementet i 1985, spesialrådgiver i EF-saker fra 1989. I 1993 ble han utnevnt til ekspedisjonssjef i Nærings- og handelsdepartementet, hvor han fra 2001 ble leder for eierskapsavdelingen, som forvalter selskaper som staten har direkte eierskap i. I denne jobben forvaltet han verdier for flere hundre milliarder kroner. 

## Litteratur
* 

## Referanser
Ivar Kirkeby-Garstad

**Ivar Larsen Kirkeby-Garstad** (1877–1951) var en norsk gårdbruker, lensmann og politiker (B).

Han var stortingsrepresentant for Nord-Trøndelag 1922–1945, og møtte tidvis som vararepresentant 1945–1949. Han var medlem av Stortingets næringskomité og Stortingets sjøfarts- og fiskerikomité. Kirkeby-Garstad var konstituert landbruksminister i Peder Kolstads regjering i 1932 samt handelsminister i Jens Hundseids regjering 1932–1933. Kirkeby-Garstad ble første gang medlem av Vikna herredsstyre i 1905, og var varaordfører 1917–1919. Han var venstremann frem til dannelsen av Bondepartiet i 1920. Han var medlem av Norges Bondelags landsstyre 1922–1926 og medlem av Bondepartiets landsstyre 1922–1926 og 1931–1933.

Han hadde femårig landbruksutdannelse fra Vinterlandbruksskolen og Norges landbrukshøgskole. Han var gårdbruker på slektsgården Garstad i Vikna fra 1900, og drev poståpneri og dampskipsekspedisjon ved siden av gårdsdriften. Han var også lensmann i Nærøy og Vikna 1933–1948.

Ivar Kirkeby-Garstad var far til Lars Kirkeby-Garstad og oldefar til Lars Peder Brekk.

## Referanser


## Eksterne lenker
* 
*
Meister Rumelant

**Meister Rumelant** (eller «Mester Rumelant»), var en minnesanger (*sangspruchdichter*) fra Sachsen som hadde sitt høydepunkt i årene 1270-80.

Han ble kalt **Rumelant fra Sachsen** for å skille ham fra den samtidige Rumelant fra Schwaben. Rumelant fra Sachsen var helt igjennom nordtysker i sitt uttrykk, i utpreget motsetning til sydtyske minnesangere.

Rumelant var mer opptatt av religiøs poesi enn andre av samtidens minnesangere, som foretrakk kjærlighetsdiktning i trubadurenes stil. Han var også kjent for sine hyllester til en rekke fyrster, såsom en hyllest til Habsburg-keiseren Rudolf 1.s kroning i Aachen, to til hertug Barnim av Stettin, en til hertug Albrecht av Braunschweig, og en til den unge danske kongen Erik Menved, der Rumelant beskriver Guds glede over guttens evner og adferd. Erik Menved levde angivelig opp til sitt navn som «ærerik» (*ehrenreich*, dvs. Erik), og attpåtil var han oppkalt etter sin far Erik Klipping, «*én Erik etter den andre kong Erik*».

Rumelant er den mest samtidige kilden til drapet på kong Erik Klipping i Finderup låve. «*Trofaste dansker, [[hevn]] eders konge. Hjelp oss med å straffe dette [[mord]]. Meld morderne, og anklag dem på liv og død*», kvad Rumelant i en sang bestilt av enkedronningen, Agnes av Brandenburg.

Rumelant omtales, sammen med andre samtidige sangere, i den såkalte *[[Codex Manesse]]* fra omkring 1300, men ellers vites lite om ham. Kunstnernavnet eller tilnavnet Rumelant betyr noe à la «røm landet», og kan hentyde til hans status som veifarende sanger.

## Referanser


## Kilder
* *Die tenschen morder*, ALBA, Classico, 2001
Alosterna tabacicolor

***Alosterna tabacicolor*** er en bille som tilhører familien trebukker (Cerambycidae). I Norge er den nokså vanlig på Østlandet, sjeldnere i resten av landet.

## Utseende
En liten til middelsstor (6–10&nbsp;mm), gulbrun, slank trebukk. Antennene er nesten så lange som kroppen, det innerste leddet lyst gulbrunt, de øvrige noe mørkere. Hodet er nokså bredt med kantede tinninger og kraftig, tvert innsnørt hals. Pronotum er noe lengre enn bredt, klokkeformet sett ovenfra, med bakhjørnene litt trukket ut, og noe mørkere på farge enn resten av dyret. Dekkvingene er til sammen bare litt bredere enn pronotum, nesten parallellsidige, gulbrune, grovt og tett punkterte. Beina er slanke, ensfarget gulbrune. Larven er opptil 15 millimeter lang, med tre par korte bein, spredte, lange hår på bakkroppen, særlig det bakerste leddet.

## Levevis
Larven lever i døde trær av mange ulike slag, også busker som bergflette og trollhegg. Veden er gjerne angrepet av hvitråte. Larven kan også leve mellom sopprik førna under trær, og har blitt funnet i gamle kongler. Utviklingen tar to år. De voksne billene kan finnes på blomster i juni-juli.

## Utbredelse
Arten er utbredt i det meste av Europa, unntatt de sørligste delene, og østover til Sibir. I Norge er den utbredt i Sør-Norge, men det er få funn fra Vestlandet, dessuten finnes den lokalt i Nord-Norge.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien blomsterbukker, Lepturinae  – 130 arter i Europa
******* Stammen Lepturini Latreille, 1802
******** *Alosterna tabacicolor* (De Geer, 1775)

## Kilder
* Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7
* Norges biller – ''Alosterna tabacicolor''

## Eksterne lenker
* 
* Bilder av arten
Martinair

**Martinair** (stiftet 24. mai 1958 av J. Martin Schröder) er et nederlandsk frakt-flyselskap med base i Amsterdam, eid av Air France-KLM.  Frem til oktober 2011 fraktet selskapet passasjerer.  

Tidligere navn har vært *Martin's Air Charter (MAC)* og *Martinair Holland.*

## Flåte
Flåten til Martinair består i dag av ett fly, en Boeing 747-400. 

## Referanser

## Eksterne lenker
*
Nivellia sanguinosa

**Rødvinget sibirbukk** (*Nivellia sanguinosa*) er en bille som tilhører familien trebukker (Cerambycidae). I Norge er den funnet noen få ganger i Midt-Norge. Artsdatabanken har ikke normert noe norsk navn, men *rødvinget sibirbukk* er foreslått.

## Utseende
En middelsstor (10–15&nbsp;mm), slank trebukk med blodrøde dekkvinger, resten av dyret svart, knapt synlig hårete. Antennene er omtrent så lange som kroppen. Hodet er lengre enn bredt. Pronotum er ganske lite, sterkt hvelvet. Dekkvingene er betydelig bredere enn pronotum, ganske fint punkterte, hver vinge med to, gjerne utydelige, lengderibber. Dekkvingene har markerte, rettvinklede skuldre, bak disse er de parallellsidige til kort før spissen. Beina er ganske lange og slanke.

## Levevis
Larven lever i død ved med hvitråte av ulike løvtrær. Larver er aldri funnet i Norden, så man vet ikke hvilke treslag arten utnytter her. Vegetasjonen på den ene kjente, norske lokaliteten kan tyde på at den der går på gråor og/eller hegg.
De voksne billene kan finnes på hvite, åpne blomster i juni-juli.

## Utbredelse
Denne meget sjeldne arten er påtruffet noen steder i Nord-, Mellom- og Øst-Europa og videre østover til Sibir. Den synes ikke å være vanlig noe sted. I Norge er den nylig funnet i Eikesdalen i Møre og Romsdal, det er også et gammelt funn fra Sel i Oppland. Den er listet som Kritisk truet (CR) i Norsk rødliste for arter fra 2006. I Sverige er arten regnet som utdødd.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien blomsterbukker, Lepturinae  – 130 arter i Europa
******* Stammen Lepturini Latreille, 1802
******** rødvinget sibirbukk, *Nivellia sanguinosa* (Gyllenhal, 1827)

## Referanser




## Kilder
* Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7
* Norges biller – ''Nivellia sanguinosa''
* Faktaark for ''Nivellia sanguinosa''
* 

## Eksterne lenker
* 
* Bilder av arten
EM på skøyter 1982, menn

**EM på skøyter 1982, menn** ble avholdt på Bislett stadion i Oslo, Norge den 30. og 31. januar 1982 med 26 deltagere fra 10 nasjoner.  

Amund Sjøbrend vant tittelen i Deventer året før. Tomas Gustafson ble europamester ved å sette verdensrekord på  meter. Rolf Falk-Larssen som kom på andreplass var bare 0,021 tidspoeng etter vinneren sammenlagt.

## Medaljevinnere
;Sammenlagtmedaljer

;Distansemedaljer

## Sammenlagt

*NCxx = ikke kvalifiserte for den avsluttende 10 000 meteren*

## Referanser




## Litteratur
* 

## Eksterne lenker
* 
*  for EM på skøyter 1982 for menn.
*  Resultater (ny) på www.ISU.html.infostradasports.com sine sider og Resultater (gammel) på data.**ISU**results.eu
*  Medaljer nasjonsvis og resultater på The-Sports.org (ikke komplett, mangler vesttyske  Lemcke som ble diskvalifisert på  meter andre dag.)
* 
;Videoer på YouTube
*  med 1t 15min 39sek
*  med 3min 49sek
*  med 1t 15min 41sek
*  med 31sek
*  med 52min 58sek
*  med 1t 15min 40sek
*  med 16min 10sek
Markus Henriksen

**Markus Henriksen** (født 1992) er en tidligere norsk fotballspiller.

Han er sønn av Trond Henriksen, som har vært spiller og trener for Rosenborg.

## Karriere
### Rosenborg
Markus Henriksen kom som guttespiller fra Idrettslaget Trond til Rosenborg Ballklub. Han fikk sin debut 10. mai 2009 i en cupkamp mot , og debuterte i Tippeligaen mot  den 20. september 2009. Utover høsten fikk han nok kamper til at han ble seriemester med Rosenborg i 2009, i en alder av kun 17 år. Han scoret sine to første mål for Rosenborg mot Odd Grenland den 11. april 2010.

### AZ
Den 31. august 2012 ble Henriksen solgt til  der han signerte en femårskontrakt. 

### Tilbake til Rosenborg
Den 27. september 2020 skrev han under for Rosenborg ut 2024 og i februar 2021 ble han lagets nye kaptein. Den 20. september 2024 ble det klart at han forlater Rosenborg etter sesongen 2024.

### Landslaget
Den 28. september 2010 ble Henriksen for første gang tatt ut til en A-lags tropp for . Han spilte sin første landskamp mot  den 12. oktober 2010. 

### Fotballagent
Etter endt fotballkarriere ble Henriksen ansatt i agentselskapet Player Solution.

## Annet
Markus Henriksen var elev ved KVT.

### MGP jr.
Markus Henriksen deltok som elleveåring i den tredje norske Melodi Grand Prix Junior-finalen i 2004 sammen med sine to kompiser Bendik og Robin i gruppa Sheep Boys. I introduksjonsvideoen forklarte Markus at alle de tre guttene var glad i sauer, og at det var grunnen til at navnet falt på Sheep Boys. De opptrådte med sang nummer seks som het «Damer er no' dritt», hvor de forklarte hvor vanskelig det noen ganger kan være å forstå seg på damer.

## Referanser


## Eksterne lenker
* 
* 
* 
*  Cuptittel til Markus Henriksen
*  Markus Henriksens profil hos RBK.no 
*  Offisiell statistikk for Rosenborg Ballklub, Markus Henriksen
*  Markus Henriksens profil på RBKweb.no
Hans Ystgaard

**Hans Olsen Ystgaard** (født 19. februar 1882 i Sparbu, død 25. november 1953) var en norsk gårdbruker og politiker (Ap). Han hadde eksamen som agronom fra Mære landbruksskole 1902 og overtok farsgården i 1910. Ystgaard var ordfører i Sparbu 1934–1935 og 1946–1947, samt landbruksminister i Johan Nygaardsvolds regjering 1935–1945.

Han var far til Ole Martin Ystgaard og farfar til Hans Magnus Ystgaard. Sønnesønnen utga i 2016 boka *Bonde og statsråd i krisetid. En biografi om Hans Ystgaard*.

## Referanser


## Eksterne lenker
* 
*  Hans Ystgaard i Steinkjerleksikonet
*  Hans Ystgaard hos Store norske leksikon
*  Hans Ystgaards private arkiv finnes ved NTNU Universitetsbiblioteket
Gruveslanger

Se tekst

**Gruveslanger** eller **grubeormer** er en undergruppe av hoggormfamilien.

## Kjennetegn
De kjennetegnes ved at de har et varmefølsomt sansesystem med sansecellene samlet i et par groper på hver side av snuten, mellom øynene og neseborene. De bruker de varmefølsomme gropene for å spore opp varmblodige byttedyr (i all hovedsak smågnagere) om natten. I sin mest utviklede form tillater de slangene å «se» byttet selv i stummende mørke. Som alle hoggormer har gruveslangene giftig bitt.

## Utbredelse
Per i dag er det 151 anerkjente arter fordelt på 18 slekter. Gruppen har sin største utbredelse i Amerika med 97 arter i 11 slekter. I denne verdensdelen finnes de fra sørlige Canada til sørlige Argentina. I Asia finnes til sammen 54 arter fordelt på 11 slekter. Her finnes de fra Japan og Sør-Sibir vestover til Aserbajdsjan og Iran og sørover til Sri Lanka og den sørøstasiatiske øyverden. En av de asiatiske artene, halysslange (*Gloydius halys*), har en utbredelse som strekker seg inn i den aller østligste delen av Europa. Gruveslanger er de eneste hoggormene som finnes naturlig utbredt på de amerikanske kontinentene, og omfatter blant andre klapperslanger, mokasinslanger og lanseslanger.

## Habitater
De lever i mange habitater; sideruller (*Crotalus cerastes*) er et ørkendyr, mens bushmaster (*Lachesis muta*) forekommer i tropisk regnskog. Både *[[Crotalus triseriatus]]* i Mexico og *[[Gloydius strauchi]]* i Kina er funnet i fjellene over 4000 moh. Gruveslanger er stort sett mark- eller trelevende, men det finnes også en halvakvatisk art, vannmokasinslange (*Agkistrodon piscivorus*).

## Slekter
* *[[Agkistrodon]]*, Palisot de Beauvois, 1799
* *[[Atropoides]]*, Werman, 1992
* *[[Bothriechis]]*, Peters, 1859
* *[[Bothriopsis]]*, Peters, 1861
* *[[Bothrops]]*, Wagler, 1824
* *[[Calloselasma]]*, Cope, 1860
* *[[Cerrophidion]]*, Campbell & Lamar, 1992
* *[[Crotalus]]*, Linné, 1758
* *[[Deinagkistrodon]]*, Gloyd, 1979
* *[[Gloydius]]*, Hoge & Romano-Hoge, 1981
* *[[Hypnale]]*, Fitzinger, 1843
* *[[Lachesis]]*, Daudin, 1803
* *[[Ophryacus]]*, Cope, 1887
* *[[Porthidium]]*, Cope, 1871
* *[[Sistrurus]]*, Garman, 1883
* *[[Trimeresurus]]*, Lacépède, 1804
* *[[Tropidolaemus]]*, Wagler, 1830

## Referanser

## Eksterne lenker
*
Kenth Jonsson

**Kenth Jonsson** (født 14. mars 1964) er en svensk kjelkehockeyspiller. Han er keeper, og spiller på Nacka HI. 

## Meritter
* EM i kjelkehockey 2007
** 4.-plass 

* Paralympiske vinterleker 2006
** 6.-plass

* EM i kjelkehockey 2005
** Sølv

* VM i kjelkehockey 2004
** Bronse

* Paralympiske vinterleker 2002
** Bronse

* VM i kjelkehockey 2000
** Bronse 

* Paralympiske vinterleker 1998
** Bronse

* VM i kjelkehockey 1996
** Gull

* Paralympiske vinterleker 1994
** Gull

## Eksterne lenker
* Profil på Svenska Handikappidrottsförbundet
* Paralympiske resultater
Anoplodera sexguttata

***Anoplodera sexguttata*** er en bille som tilhører familien trebukker (Cerambycidae). I Norge forekommer den langs kysten av Østlandet og Sørlandet.

## Utseende
En liten til middelsstor (7–12&nbsp;mm), middels kraftig, svart trebukk, dekkvingene med oransjerøde tegninger. Den vanligste fargevarianten har tre flekker på hver dekkvinge og er lett kjennelig på dette, men flekkene kan også være sammengrodd til et uregelmessig bånd. Antennene er knapt så lange som kroppen, hodet forholdsvis kort og bredt, pronotum tydelig lengre enn bredt med litt avrundede bakhjørner. Dekkvingene har markerte, rettvinklede skuldre og er ganske grovt punkterte. Beina er middels lange.

## Levevis
Larven utvikler seg i død ved av eik, av og til også bøk. Larvene lever på skyggesiden av grove stammer som har vært døde i 20-60 år og er angrepet av soppen eikebroddsopp (*[[Hymenochaete rubiginosa]]*) som danner brunråte. Larven holder seg ikke under barken, men borer innover i den ganske harde veden. Utviklingen tar minst to år. De voksne billene kan finnes på åpne blomster i glenner i skogen i juli. Fordi arten er avhengige av trær (eller i alle fall greiner) som har vært døde lenge, er den svært utsatt for moderne skogbruk.

## Utbredelse
Arten er utbredt i Europa og Nord-Afrika. I Norge finnes den langs kysten fra Vestfold til Vest-Agder, men den er ikke vanlig.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien blomsterbukker, Lepturinae  – 130 arter i Europa
******* Stammen Lepturini Latreille, 1802
******** *Anoplodera sexguttata* (Fabricius, 1775) (synonym *[[Leptura sexguttata]]*)

## Kilder
* Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7
* Norges biller – ''Anoplodera sexguttata''

## Eksterne lenker
*
Borsi

**Borsi** eller **Borsejohka** (nordsamisk, avledet av *boršut* – «å fosse, sprute») er ei elv sørvest i Tana kommune i Finnmark. Den er ei sideelv til Tana. Borsi dannes av de tre elvene Davimuš Borsejohka, Gaskkamuš Borsejohka og Máttimuš Borsejohka, som alle har sitt utspring fra de sørøstlige områdene av Gaissene, mot grensa til Lebesby kommune i nord. Etter samløpet renner elva mot sør i et rolig løp gjennom en vid og skogkledt dal. Rundt 1 kilometer før munningen renner elva inn i et gjel og danner en rekke fosser og stryk kalt Borsejohgorži, før den munner ut i Tana gjennom tre separate løp.

Europavei 6 krysser elva ved munningen. Vest for munningen ligger Borsejohka hytteområde. Resten av nedbørfeltet er uten tekniske inngrep av betydning.

## Referanser
Stian Emil Berg

**Stian Emil Berg** (født 4. april 1991) er en profesjonell basketballspiller for Bærum basket i den norske eliteserien BLNO. Berg spiller som guard på banen.

## Statistikker fra BLNO-karrieren
### Tegnforklaring

### Sesongspill

### Sluttspillet

## Kilder
Bærum Baskets hjemmeside

## Referanser
Einar Tufte-Johnsen

**Einar Tufte-Johnsen** (født 19. august 1915 i Porsgrunn, død 27. mars 1985) var en norsk offiser og flyver. Han ble utnevnt til generalmajor i Luftforsvaret i 1953 og generalløytnant i 1963. Tufte-Johnsen var utdannet fra Hærens flyskole, Kjeller, i 1936 og fra Krigsskolen i 1938. Han var blant annet sjef for Gardermoen flystasjon, sjef for Luftkommando Nord-Norge, sjef for NATO Defence College, Øverstkommanderende i Nord-Norge og forsvarsattaché i Washington. 

Tufte-Johnsen ble i 1972 utnevnt til kommandør av St. Olavs Orden.

## Utmerkelser
Utmerkelsene er basert på (og rangert etter) et fotografi av Tufte-Johnsen, som finnes i Luftforsvarets historie bind 3.

## Verv
Einar Tufte-Johnsen var formann i Luftforsvarets Offisersforening fra 1952-53.

## Referanser


## Eksterne lenker
* Einar Tufte-Johnsen - Store norske leksikon
* Einar Tufte-Johnsen - Norsk biografisk leksikon
Sverige under Sommer-OL 1972

**Sverige under Sommer-OL 1972**. 131 sportsutøvere fra Sverige deltok i atten sporter under Sommer-OL 1972 i München. Sverige kom på 11.-plass med fire gull-, fire sølv- og seks bronsemedaljer. Rytteren Jan Jönsson var Sveriges flaggbærer under åpningsseremonien.

## Medaljer

 
## Medaljevinnerne
Georg Jacob Falck Bull

**Georg Jacob Falck Bull** (født 10. september 1892 i Sogndal, død 21. mars 1977) var generalmajor i Luftforsvaret.

Bull, som var sønn av daværende forsvarsminister Karl Bull, gikk ut Krigsskolen i 1913. Samme år begynte han på Den militære høyskole, der han var ferdig i 1915. Deretter gikk han Hærens flygeskole 1917 til 1918. Etter dette reiste han til Frankrike, der han fikk utdannelse ved den franske militærflyskolen. Senere fullførte han også en italiensk flyspeider(navigatør)-utdanning i Italia.

Fra 1918 til 1935 var Bull sjef for Nordenfjeldske Flyavdeling, som senere ble Trøndelag Flyavdeling. Samtidig var han innbeordret offiser til Forsvarsdepartementet. I 1942 ble han forfremmet til oberstløytnant. Han var da i London som avdelingssjef i Forsvarets Overkommando. I 1944 ble han ekspedisjonssjef i Forsvarsdepartementet. I 1945 ble han forfremmet til oberst, tre år senere til generalmajor. Han hadde blitt sjef for Luftkommando Østlandet i 1947. Fra 1946 til 1948 var han samtidig overadjutant hos kongen. Han ble i stillingen ved Luftkommando Østlandet til 1953. Da tok han avskjed fra Luftforsvaret etter 40 år som offiser.

Bull ble i 1965 utnevnt til Kommandør av St. Olavsorden for sitt arbeid som kansellisjef for ordenen. Han var fra 1930 til 1941 kansellist, og fra 1953 til 1971 kansellisjef ved St. Olavs orden.

## Kilder
* Dødsannonse Aftenposten 24. mars 1977
* Nekrolog Aftenposten 26. mars 1977
* Hvem er hvem 1973
Christian Roy Kaldager

**Christian Roy Kaldager** (født 18. mars 1908 i Baltimore i USA, død 23. juni 2005) var en norsk offiser. Han ble utnevnt til generalmajor i Luftforsvaret i 1960. Han var en periode sjef for FNs styrker i Kongo.

Kaldager var marineflyger, og ble tildelt vingen i 1932. Før krigsutbruddet seilte han en tid i handelsflåten.  Under krigen var løytnant Kaldager først instruktør ved Little Norway.  Deretter fløy han Sunderland ved 330 (N) Squadron på Sullom Voe, der han snart ble kapteinløytnant og flightsjef i 1943. I 1944 ble han orlogskaptein og skvadronsjef.

Etter krigen var han blant annet sjef ved Sola flystasjon, og fra 1952 sjef for Luftforsvarets Stabsskole. I 1960 var han  stabsoffiser ved NATOs hovedkvarter på Kolsås.  I 1962 ble han sjef for Luftkommando Østlandet.

Fra desember 1962 var Kaldager sjef for FNs flystyrker i Kongo.  I august 1963 overtok han kommandoen for hele FN-styrken (ONUC).

I 1964 var han tilbake ved staben på Kolsås, før han fra 1968 til 1973 var kommandant på Akershus festning, samtidig som han var direktør for Forsvarets høgskole.

## Utmerkelser

Kaldager mottok Krigsmedaljen med stjerne, Deltagermedaljen, Haakon VIIs 70-årsmedalje og Kong Haakon VIIs 100-årsmedalje. Han ble tildelt de britiske medaljene 1939–1945 Star og Atlantic Star og ble Mentioned in Despatches. For sin tjeneste i Kongo ble han utnevnt til kommandør av St. Olavs Orden og tildelt FN-medaljen. Kaldager ble utnevnt til storridder med stjerne av Den islandske falkeorden, kommandør av første klasse av den svenske Sverdordenen og stort fortjenstkors med stjerne av Forbundsrepublikken Tysklands fortjenstorden.

## Bøker
* Akershus - Festning, mennesker og begivenheter gjennom 700 år, Universitetsforlaget 1993, ISBN9788200216957

## Kilder
* Hvem er hvem 1973
* Store norske leksikon
* Fem år i utlegd (Henriksen, 1996)
* Marinens flygevåpen 1912-1944 (Hafsten, Arheim, 2003)
* Hærens og Marinens flyvåpen 1912-1945 (Meyer, 1973)
Thomas Mjøs

**Thomas Mjøs** (født 1990) er en profesjonell basketballspiller for Asker Aliens i den norske eliteserien BLNO. Thomas er bror til basketballspiller Stian Mjøs. Mjøs spilte tidligere for Bærum Basket og spiller som guard på banen. Thomas spilte en sentral rolle da Bærum Basket vant NM (Norgesmesterskapet) i 2011.

I 2014/15 sesongen vant Asker Aliens NM. Mjøs spilte mest av askerspillerne i finalen mot Bærum Basket og scoret 9 poeng. 

## Statistikker fra BLNO-karrieren
### Tegnforklaring

### Sesongspill

### Sluttspillet

## Referanser


## Kilder
Bærum Baskets hjemmeside